
PROCEMIUM. 

^  j  X  morbis,  quibus  obnoxia  sunt  homi- 
num  corpora,  lethalior  sane  nullus 
est,  minusve  intelledus,  quam  is,  de  quo  nobis  in 
animo  est  disputare.  Veteres  medici,  etiamsi 
impuberes  adortum  esse  neutiquam  ignorarent, 
quo  tamen  consisteret,  parum  perspexisse  vi- 

A  dentur : 

dentiir  :  neque,  profedo,  qua  natura  esset,  me- 
lius  intellexerunt  recentiores,  dum  Whyttius 
fusius  et  accuratius  exposuerit. 

II.  Quanto  vero  negligentl^is  ad  hunc  mor- 
bum  animos  adverterunt  veteres,  tanto  majo- 
re  studio  operam  contulerunt  hodierni,  ut,  qua 
natura  sit,  hquido  cognoscerent.  Etiamsi  enim 
pauci  sint  anni,  ex  quo  tempore  indud:i  ab  iis, 
quae  praeclare  scripta  edidit  Whyttius,  animos  in 
hunc  morbum  intenderunt  medici ;  tamen,  cog- 
nitis  iis,  quas  constante  observatione  et  pericu- 
lo  compererint,  non  solum,  qua  natura  sit,  ma- 
gis  perspedlum  habemus,  sed  etiam,  qua  in- 
terdum  curatus  sit  ratione,  cognovimus. 

III.  Qui  audores  de  apoplexia  hydrocephalica 
primum  scripserunt,  ii,  pro  cerebri  hydrope, 
habuerunt ;  et,  quo  dignoscerent  aho  hydrope, 
qui  longus  est  et  levis,  cuique  ideo  nomini  cst 
hydrocephalos  chronicus,  hydrocephalon  acuium 
appellarunt. 

IV. 

IV.  Quum  hi  (iii.)  morbi  non  solum  diutur- 
nitate,  sed  etiam  signorum  gravitate,  adeo  in- 
ter  se  dissimiles  sint ;  de  utrisque  simul  disputa- 
re,  esset,  res  natura  diversas,  et  inter  se  abhor- 
rentes,  perperain  miscere.  Quare,  de  acuto  tan- 
tum  bydrocephalo  disserere,  nobis  in  animo 
est. 

V.  Apoplexiatn  hydrocephalicam  classe  cachexi- 
arum  disponere,  ut  vetustioribus  scriptoribus 
placebat,  est,  ut  redius  contenderunt  recen- 
tiores,  propterea  ineptum,  quod  opinionem, 
quam  de  ejus  natura  ilh  acceperunt,.  notae, 
quibus  insignitur,  neutiquam  firmant.  Hae 
etenim  illas,  quibus,  in  aUis  cavis,  significatur 
aqua,  adeo  parum  referunt,  ut,  hunc  morbum 
alia  quadam  classe  collocare,  prorsus  necessa- 
jium  videatur. 

VI.  CuLLENUs,  perspeda  hujus  (v.)  morbi 
et  apoplexia  simiUtudine,  illum,  tanquam  hu- 
jus  specicm,  disposuit ;  et,  apoplexia  hydrocepha- 
lica  nomine,  definivit  his  verbis  :  "  Apoplexia 

A  2  *'  paulatim 

"  paulatim  adoriens :  infantes  et  impuberes, 

"  primum  lassitudine,  febricula,  et  dolore  ca- 

"  pitis,  dein  pulsu  tardiore,  pupillae  dilatatio- 

"  ne,  et  somnolentia  afficiens." 

VII.  CuLLENUM  morbum,  ad  quem  disputa- 
tur,  apte  disposuisse,  et,  etiamsi  parum  prae- 
cise  definiverit,  praecipuis  tamen  insignisse  no- 
tis,  a  plerisque  conceditur  audoribus. 

ENARRATIO  SIGNORUM. 

VIII.  Apoplexia  Hydrocephalica  infantes  po- 
tissimum,  vei  saltem  impuberes,  adoritur.  A- 
dultos  autem  raro  tentat  ;  et  etiam  ex  impu- 
beribus,  quibus  haud  raro  mortem  praemature 
alFert,  ii,  qui  pauciores  annos  nati  sunt,  quam 
qui  plures,  ei  opportuniores  videntur. 

IX.  Eos,  prae  caeteris,  infantes  vexat,  qui- 
bus  glandulosas  cervices  sunt,  et  praecocia  at- 
que  alacria  ingenia.      Quanquam  non  est, 

quamobrem, 

quamobrem,  a  parentibus  ad  liberos  unquam, 
haereditatis  instar,  pervenire  opinemur  ;  tamen 
quarundam  familiarum  omnes,  vel  saltem  com- 
plures  liberos,  deinceps  interimit. 

• 

X.  Etiamsi  hic  morbus,  ut  supra  (i.)  dixi- 
mus,  plerumque  lethaHs  sit  ;  tamen  eo  peri- 
culosior  est,  quo  provedtiores  aetate  sunt  ii,  qui 
eo  cruciantur.  Tum  enim  saevior  est ;  citius 
et  vehementius  increscit ;  et  apoplexiam  magis 
simulat. 

XI.  Morbus,  ad  quem  disputatur,  modo  tan- 
quam  ex  insidiis  adoritur  ;  modo,  subito  et  im- 
proviso.  Sed,  quo  modo  cunque  invadat,  auc- 
tores,  praeeunte  Whyttio,  ejus  historiam  in  tres 
partes,  seu  periodos,  diviserunt,  in  quibus  sig- 
na  diversa,  quaque  sua,  enarrantur.  Neque 
profedo  inepta  est  haec  divisio,  quandoquidem 
cum  ea  concordant  signa,  quae,  progrediente 
morbo,  manifeste  apparent. 

xn. 

XII.  Tempus,  quo  quaeque  (xi.)  periodus 
completur,  alias  aliud  est ;  adeo  profedo,  ut 
de  eo  quidquam  certo  praefinire  nequeamus. 

XIII.  Similem  ob  (xii.)  causam,  certo  tem- 
pore  et  morbum  ipsum  circumscribere  non  pos- 
sumus.  Cognitis  enim  iis,  quse  observarunt 
audtores,  qui  ad  eum  animos  adverterunt,  hoc, 
neque  amplius,  affirmare  licet,  spatio  temporis, 
quod  a  duabus  ad  sex  hebdomadas  variat,  ple- 
rumque  finiri. 

XIV.  Morbo  nondum  adeo  gravi,  ut  a  me- 
dico  cognoscatur,  aeger  languescit  et  pigrescit ; 
sohtam  exercitationem  aversatur ;  neque,  ut 
sanus  solebat,  cibum  appetit. 

XV.  Post  paulo,  his  (xiv.)  invaletudinis  no- 
tis  superveniunt  cje,  quas  primam  (xi.)  perio- 
dum  insigniunt.  Arteriae  citatius  moventur  ; 
labant  vires  ;  pallet  facies  ;  macrescitque  uni- 
versum  corpus.  , 


XVI. 

XVI.  I.  Eodem  (xv.)  fere  tempore,  vel 
paulo  forsitan  maturius,  caput  vehementer  do- 
let ;  modo  nausea  movetur,  modo  vomitus  ; 
sic  ut  miserandus  aeger  maxima  molestia  vexe- 
tur. 

2.  Nulli  vero  parti  semper  inest  dolor.  Li- 
cet  enim,  prae  casteris  partibus,  doleat  sinci- 
put ;  tamen  interdum  dolet  caput  ab  aiterutro 
latere,  'et,  quo  ex  latere  dolet,  id  versus  incli- 
natur.  Quinetiam,  dolent  haud  raro  ima  coi- 
ii  vertebra,  humeri,  imo  ipsa  etiam  membra 
inferiora  ;  atque,  quamvis  rarius,  intestina  tor- 
quentur. 

3.  Vomitione  semel  quotidie,  vel  saltem  se- 
cundo  tertiove  quoque  die,  geger  vexatur:  ne- 
que,  profeclo,  insolitum  est,  vomitionem  et  ca- 
pitis  doiorem  sic  vices  alternare,  ut,  illa  lenio- 
re,  hic  gravior  sit,  hoc  autem  leniore,  gravior 
illa. 


XVIL 

XVII.  Cum  eo  processum  sit,  febris  incres- 
cit ;  et  oculi,  prae  acri  nimis  sensu,  lumen  re- 
fugere,  atque,  admota  lucerna,  dolere  inci- 
piunt.  Leclo  nunc  a?gri  plerumque  tenen- 
tur,  sed  raro  obdormiscunt.  Saepe,  tanquam 
vermiculati,  nares  carpunt,  et,  fugacem  dum 
capiunt  somnum,  dentibus  stridunt.  Facies, 
quae  initio  (xv.)  pallida  erat,  nunc  plerumque 
rubescit  ;  sed,  quod  mirum  imprimis  est,  in- 
terdum  in  una  tantummodo  gena  inest  ru- 
bor. 

XVIII.  Hoc  fere  (xvii.)  tempore,  eegroti, 
maxime  autem  adulti,  gravi  vexant  ur  delirio  ; 
et,  siquando  obrepserit  somnus,  tanquam  per- 
territi,  subito  expergiscuntur.  Alvus  plerum- 
que  compressa  est :  interdum  vero  soluta ; 
et  ea,  qua^  infia  transmittit,  subviridia  sunt 
colore,  tetrumque  sibi  proprium  odorem  e- 
dunt. 

XIX.  Cum  eo  (xviii.)  perventum  est,  lin- 
gua  plerumque  albida  est  ;  sed,  sub  finem 

morbi, 

morbi,  eum  ruborem  ducit,  qui  opihas  prae- 
cedere  solet.  Extremum  ubique  corpus  inca- 
lescit,  in  primis  autem  caput  et  pra;cordia  ;  et 
interdum  ex  illo  sponte  fluit  sudor,  qui  tamen 
morbum  neutiquam  levat.  Imo  etiam,  pro- 
fluvium  sanguinis  e  naribus  nihilo  plus  aegro 
aflfert  levaminis. 

XX.  Hoc  (xix.)  tempore,  et  durante  qui- 
dem  morbo,  urina  diversorum  aegrorum  va- 
ria  adeo  est,  ut  ex  ea,  quas  sit  morbi  natura, 
certo  cognoscere  non  possimus. 

XXI.  Notas,  quas  (xv.— !-xix.)  enarravimus, 
primam  morbi  periodum  insigniunt.  Ineunte 
vero  secunda,  arterias,  quae  antea  frequenter 
at  asqualiter  movebantur,  tarde,  atque  quod 
ad  et  vim  et  intervalla  inacqualiter,  micant. 

XXII.  Pcr  hanc  (xxi.)  morbi  periodum, 
perstant  pleraque  ex  signis,  quae  in  prima  ap- 
parebant.  Pra^terea,  tantum  abest,  ut  remit- 
tat  calor,  ut  potius  intendatur ;  quamquam 

B  ^  idus 

idlus  arteriarum  tanto  plerumque  solito  tar- 
diores  sunt,  ut  haudamplius  quadragies,  sexa- 
gesima  quaque  horae  parte,  repetantur.  Re- 
mittit  nunc  capitis  dolor ;  cessat  vomitus ;  ci- 
bus  cupide  devoratur,  et  ventriculo  sedet 
.  devoratus. 

XXIII.  Sub  idem  (xxii.)  tempus,  vel  ali- 
quanto  maturius,  asgri  strabones  fiunt ;  iis  o- 
culorum  pupillae  dilatantur,  resque  natura  sim- 
plices,  duplices  cernuntur.  Alvus  etiamnum 
pertinaciter  astrida  est ;  atque  vermes,  vel 
saltem  aliquid  solutos  ferme  vermes  simulans, 
infra,  at  absque  aegri  levamine,  transmittun- 
tur. 

XXIV.  Tertia  periodo  incipiente,  arteriae 
iterum  aequaUter  micant;  adeoque  incitate, 
ut  nonnunquam,  sexagesima  quaque  horae  par- 
te,  ducenties  decies  moveantur. 

XXV.  Cum  eo  (xxiv.)  gravitatis  processit 
morbus,  asger  gravi  lethargo  opprimitur,  et 

merus 

merus  strabo  fit :  oculorum  simul  pupillae 
dilatantur,  et,  a  clarissima  etiam  luce,  iris  ne 
quidem  sensiculum  capit,  atque  visus,  fere  ex 
toto,  aboletur.  Facies  scepius,  quam  antea, 
Tubore  sufFunditur;  et  cadaverosus  subinde 
pallor  fugat  ruborem. 

XXVI.  Spiritus,  per  totum  morbum,  sed 
nunc  praecipue,  teter  eft  et  graveolens.  Fae- 
ces  et  urina,  aegro  inscio,  ex  inteftinis  et  ve- 
sica  elabuntur;  et,  quibus,  duabus  primis  pe- 
riodis,  dura  alvus  erat,  iis  nunc  haud  raro  so- 
luta  est. 

XXVII.  Hoc  circiter  tempore,  nori  solum 
palpebrae  paralyticae  saepe  fiunt,  sed  etiam  modo 
dextrum  modo  sinistrum  corporis  dimidium  ; 
atque  miserandus  aeger,  quantis  aerumnis  pre- 
matur,  quantisque  conficiatur  angoribus,  fari 
nescius,  tremulas  fronti  subinde  apponit  ma- 
nus. 


XXVIII 


12  DE  APOPLEXIA 

XXVIII.  L-um  eo  perventum  est  gravitatis, 
oculi  inflammationem  capiunt ;  et  non  solum 
truncus  corporis,  sed  etiam  membra,  rubore, 
hic  illic,  sufFunditur.  /£ger  nuilc  animam  la- 
boriose  et  interrupte  reciprocat;  vel  aegerri- 
me,  vel  non  omnino,  devorare  potest ;  mus- 
culi,  eo  nolente  et  nesciente,  subsilkmt ;  tan- 
demque,  omnibus  musculis  una  graviterque 
convulsis,  efFunditur  anima,  corporeque  exani 
mi  atra  mors  potitur. 

XXIX.  En  notas,  notarumque  ordinen:, 
quibus  insigniri  solet  apopleKia  hydrocephalica. 
Intelligendum  autem  est,  raro  omnibus,  quas 
memoravimus,  signis  cognosci ;  et  nonnun- 
quam  etiam  ea,  quibus  aliis  morbis  optime  dig- 
noscitur,  vel  prorsus  abesse,  vel  adeo  obscura 
esse,  ut  vix,  SEepe  ne  vix  quidem,  observari 
possint.  Singulas  autem  facies,  quibus  varia- 
tur,  describere,  nos  ab  incepto  longius  trahe- 
ret:  quocirca,  ad  rem  nostram  satis  erit,  prasci- 
puas  tantum  presse,  et  tanquam  obiter,  per- 
strmgere. 

XXX. 

XXX.  I.  Febris,  a  qua  incipit  hic  morbus, 
cuique  plerumque  non  constat  forma,  intermit- 
tentem  nonnunquara  adeo  simulat,  ut  medi- 
cus  cinchoncz  corticem,  neque,  ut  videtur,  frus- 
tra,  assumendum  curet. 

2.  Quinctiam,  interdum,  maxime  autem 
cum  plecluntur  adulti,  periodi  diversac  distin- 

gui  non  possunt. 

« 

3.  Denique,  nonnulli  hoc  morbo  perierunt, 
in  quibus,  ante  mortem,  apparuerunt  nul- 
la  ex  iis  signis  definitione  comprehensis,  ex 
quibus  adesse  medici  cognoscunt. 

DIAGNOSIS. 

XXXI.  Apoplexlain  hydrocephalicam  aUis  mor- 
bis,  quibus  cum  ea  simiUtudo  est,  dignoscere, 
Ut  maximi  momenti  est,  sic  etiam  difficinimura. 
Morbi,  quibus  communia  sunt  cum  ca  pluri- 
ma,  sunt  verminatio  et  morbida  dentitio. 

XXXU. 

XXXII.  Mala,  quibus,  prima  apoplexias  hy- 
drocephalica  periodo,  afficiuntur  aegri,  nonnun- 
quam  ea  adeo  siraulant,  quae  verminatione 
enascuntur,  ut,  uter  morborum  adsit,  peritis- 
simi  etiam  medici  cognoscere  nequeant.  In- 
ter  duos  autem  morbos,  hoc  interest,  qu6d,  hoc 
urgente,  membra  multo  frequentius  spasmis  af- 
ficiuntur,  multoque  minus,  praeter  naturam,in- 
calescunt. 

XXXIII.  Quin  morbida  etiam  dentitio,  pro 
apoplexia  hydrocephalica  habeatur,  nemini  enim- 
vero  dubium  videri  potest,  qui,  quam  inter 
se  similia  signa  illius  morbi  et  verminationis 
r.int,  jam  cognoverit. 

XXXIV.  Praeterea,  varietas  signorum,  qua? 
ex  apGplexia  hydrocepbalica  proficiscuntur,  effi- 
cit,  ut,  utrum  adsit,  an  alteruter  (xxxi.)  mor- 
borum  qui  eam  adeo  simulant,  certo  cognos- 
cere,  imprimis  arduum  sit.  Neque  hoc  mi- 
ruFxi  est,  cum  prxsertim,  in  prima  cjus  periodo, 

etiam 

etiam  cum  signa  minime  ambigua  sunt,  haud 
raro  morbi  opinione  labamur. 

XXXV.  Quod  si  quis,  nondum  duodecim 
aut  quatuordecim  annos  natus,  capite  graviter 
dolet,  simulque  languore,  vomitu,  et  febre 
cui  non  constat  forma,  afficitur ;  neque  re- 
mittunt  haec  signa,  catharticis  bis  terve  perite 
adhibitis ;  dubitare  vix  possumus,  quin  morbo, 
de  quo  disputatur,  laboret.  Praeterea,  erit, 
quamobrem  ita  opinemur,  siquando  his  signis 
afficiatur  is,  cui  fratrem  aut  sororem  hic  mor- 
bus  eripuerit.  Vel,  si  qua  dubitatio  etiamnum 
rehnquitur,  signa,  a  quibus  incipit  secunda 
periodus,  certiorem,  quis  sit  morbus,  medicum 
facient. 

MORBI  CAUSiE  ET  NATURA, 

XXXVI.  Quo  consistat  proclivitas  in  hunc 
morbum,  et  quibus  causis  hic  concitetur,  adeo 
obscurum  est,  ut,  quam  operam  ad  haec  ex- 

plicanda 

piicanda  impenderint  auctores,  ea  parum  uti- 
que  processerit.  Multa  enimvero,  non  solum 
quibus  in  eum  proclive  corpus  reddatur,  fed  e- 
tiam  quibus  in  proclivi  jam  corpore  concitetur, 
memorata  sunt.  Sed  ex  his  multa  inter  se  adeo 
dissimilia  sunt,  ut,  quemadmodum  in  vivum 
corpus  similiter  agant,  animo  vix  possimus 
concipere.  Imo  etiam,  adeo  parum  explorata 
habent  ipsi  medici,  qui,  sua  quisque,  in  aper- 
tum  protulerunt,  ut  digna  videantur,  quae  si- 
lentio  praetereamus. 

XXXVII.  Qua  natura  sit  morbus,  quem 
agitamus,  optime  cognoscetur  ex  observatis  iis, 
quae  incisa  cadavera  eorum,  quos  de  medio  sus- 
tulit,  exploranti  sese  offerunt.  Cum  ita  sit, 
ea,  qualia  in  explorantis  conspedtum  venerint, 
breviter,  hic  loci,  recensere,  a  re  nostra  haud- 
quaquam  alienum  erit. 

XXXVIII.  In  primis  memoratu  dignum  est, 
quippe  cum  signum  sit  ferme  constans,  pate- 
fadlo  cerebro,  in  ventriculis,  in  superficiem 

multo 

multo  rarius,  duas  modo,  modo  sex  uncias  li- 
quoris  limpidi,  aquse  similis,  reperiri. 

XXXIX.  I.  Verum,  etiamsi  plerumque  ita 
(xxxviii.)  sit,  tamen  interdum,  cum  signa 
haud  ambigua  apoplexiam  hydrocephaltcam  pro- 
diderint,  nihil  aquae  in  patefado  cerebro.  con- 
?picitur.  ' 

2.  Quoties  vero  ita  (xxxix.  i.)  est,  sanguine, 
id  quod  in  scriptis  silentio  praiterierunt  com- 
plures  audores,  vasa,  prceter  naturam,  opplen- 
tur ;  usque  interdum  eo,  ut  perinde  distendan- 
tur,  ac  si  quis  anatomicoritm  immisso  affabre  li- 
quore  ea  peroptato  implcvisset.  Imo  etiam, 
interdum  vasa  sic  distenta,  et  hquor  efFusus, 
ferro  cerebruin  patefacientis  emissitiis  ocuUs 
simul  obveniunt. 

3,  Nunnunquam,  ubi  in  conspe6tum  ve- 
niunt  vasa  sanguine  adeo  (xxxix.  2.)  oppleta, 
apparent  etiam  signa,  quibus,  inflammationem 
prceivisse,  certo  cognoscimus.    Taha  sunt  ve- 

C  rcT 

ras  membranas  cerebri,  hic  iilic,  concret^e,  at- 
que  luci  impervis ;  et  his,  hic  ilHc,  adhccrens 
membranula  spuria,  quahs,  post  iniiammatio- 
nem,  visceribus  cum  thoracis  tum  abdominis 
obduda  conspicitur. 

XL.  Prseter  haec  autem,  quae  (xxxviii.- 
XXXIX.)  jam  nunc  memoravimus,  tumores  in 
ahis  atque  ahis  cerebri  partibus  inventi  sunt ; 
qui,  si  modo  ad  morbum  gignendum  quoquo- 
modo  conferant,  iis  fortasse  annumerandi  sunt, 
quibus  concitetur 

XLL  His  (xxxviii. — xxxix.)  cognitis,  quae 
sit  apoplexia  hydrocephalicie  natura,  quadantenus 
expHcare  possumus.  In-primis  satis  constat, 
efFusum  hquorem  neutiquam  esse  signum,  sine 
quo  hic  morbus  non  potest  existere  ;  et  hinc 
in  aperto  est,  quantum  ahus  hic  sit,  ac  hydrops, 
cuju5  proprium  signum  est  efFusum  serum. 
lisdem  igitur  causis  morbos  adeo  inter  se  dis- 
similes,  id  quod  ncnnulH  ausi  sunt,  attribue- 
re,  verac  philosophiae  prorsus  absonum  est. 

XLII. 

XLH.  Etiamsi,  prae  exigua  scientia,  naturam. 
apoplexia  hydrocephalica  penitus  patefacere  ne- 
queamus ;  tamen,  iis  inter  se  comparatis,  quas 
explorata  habemus,  nobis  est  in  potestate 
sic  in  aperto  ponere,  ut  melius  intelligatur. 

XLin.  Si  enim  teneamus  in  memoria,  quo- 
ties  uTgQnt  apoplexia  hydrocephalica,  vasa  externi 
capitis  sanguine,  prseter  solitum,  oppleta  con- 
spici ;  arterias,  ubique  corporis,  enixius  mo- 
veri ;  oculos  lumen  refugere  ;  denique,  ae- 
grum  persaepe  vehementer  delirare,  haud  raro 
etiam  ex  naribus  sanguinem  profundere  :  du- 
bitare,  enimvero,  vix  possumus,  quin  id,  ex 
quo,  tanquam  trunco,  reda  minusve  recla  om- 
nia  propagantur  signa,  sit  sanguis  continen- 
tibus  vasis,  praeter  naturam,  cumulatus ;  quod 
efficit,  ut  interdum  nonnihil  superveniat  in- 
flammationis,  utque,  ante  mortem,  tantum  non 
semper  aquati  quid  exhalantibus  arteriis  effun- 
datur. 


C  2  CURANDJ 

CURANDI  RATIO. 

XLIV.  Mediciis  adhibitus,  ut  apoplexid  hy- 
drocephalicd  laboranti  opem  afFerat,  incertus 
consilii  est,  qua  facere  hoc  possit ;  et  periculo 
compertus,  quantillam  plerumque  profecerint  . 
data  quondam  medicamenta,  cogitur,  utcun- 
que  invitus,  confiteri,  imbecilliorem  esse  medi- 
cinam,  quam  morbum. 

XLV.  Verum,  etiamsi  mdrbum  medicinam 
,  raro  admittere  certo  sciat  medicus,  tamen  spe, 
misericc  vdia,  et  o^^cio  indudus,  aliud  atque 
aliud  experiri  mavult,  si  quo  mort^  aegrum  eri- 
piat,  quam  desperare  ;  eoque  magis,  quod  me- 
dicina,  quamvis  Sccpius  fefellerit,  interdmn  ta- 
men  sic  rcspondit,  ut  optatam  aegro  attuierit 
salutem. 

XLVI.  Hanc  rei  nostra^  partera  persequendo, 
nobis  in  anirao  est,  primum',  quamdiu  animi 
incerti  sumus,  utrum  apopkxid  hydroccphalicd^ 

an 

aft  verminatione,  afficiatur  ceger,  medicamenta 
dare,  quce,  utrocunque  morborum  vexetur, 
^que  fere  proficiant  :  deinde,  si  signis  haud 
ambiguis  apoplexid  hydrocephalicd  implicari 
cognoverimus,  inflammationem,  qua  initio  in- 
signitur,  quamprimiim  reprimere,  signaque 
graviora  mitigare  :  et  postrem5,  si,  medicina 
nihil  obstante,  inveteraverit  morbus,  usquequo 
arteriis  exhalantibus  effluxerit  aqua,  efricere, 
si  qua  possumus,  ut  aliorsum  haec  derivetur. 
De  his  singulis  perpauca  nunc  dicere,  nobis 
in  animo  est. 


C0N3ILIUM  PRIMUM. 

XLVn.  I.  Si  parum  constat,  utrum  apo* 
plexid  hydrocepha/icd,  an  verminatione  tentetur 
aeger,  optimum  fadu  est,  leni  vomitione  ven- 
triculum  evacuare. 

2.  Quinetiam,  cura,  incipiente  hydrocephalo, 
de  quo  disputatur,  alvus  plerumque  pigra  sit, 

hanc 

hanc  idoneis  medicamentis  ciere,  hapd  aHe- 
num  est.  Hunc  in  finem,  assumendus  est  by- 
drargyrus  muriatus  mitis  semel,  vel  si  res  postu- 
lent,  iterum  iterumque,  idoneis  interjedlis  tem- 
poribus. 

3.  Praeterea,  si  sit,  quamobrem  vermes  te- 
tros  asgri  penetralia  foedare  suspicemur,  opor- 
tet  praecipere,  ut  assumantur  medicamenta,  ex 
iis  quae  intestinos  hostes,  necatos  vel  vivos,  eli- 
minandi  facultate  pollent. 

XLVIII.  His  fadlis,  si  nihilo  minus  sger  fe- 
bricitet,  atque  dolore  capitis  et  vomitu  crucie- 
tur  ;  neque  possit  alvus,  nisi  magna  vi  cathar- 
tici,  moveri ;  tum  sane  est,  quare  opinemur, 
morbum  non  in  alvo,  sed  in  capite,  consistere. 
Omni  igitur  dubitatione  sublata,  properato 
opus  est,  ut  cognitum  morbum  idonea  cura- 
tione  discutere  aggrediamur. 


CONSILIUM 

CONSILIUM  SECUNDUM. 


XLIX.  Hunc  in  (xlviii.)  finem,  oportet 
sangiiinem,  quo  nimis  nunc  oppleri  vasa  cere- 
bri  verisimillimum  est,  aliorsum,  primo  quoque 
tempore,  derivare.  Quibus  hoc  efficacissime 
fieri  potest,  ea  sunt  missio  sanguinis,  exul- 
ceratoria,  cathartica ;  et,  praEterea,  aUa  com- 
plura,  quae,  cum  infra  (liii. — lv.)  singulatim 
memoranda  sint,  non  opus  est  hic  nominatim 
recensere. 

L.  Sanguhiis  missio. — i.  Quantitas  irrequieti 
sanguinis,  ciim  in  universo  corpore,  tum  in  qua- 
iibet  parte,  citissime  minuitur  venam  gran- 
diusculam  feriendo.  Urgente  vero  apoplexid 
hydrocephalicd,  sanguis  usque  eo  sic  eUci,  do- 
nec  a  vasis  cerebri  satis  derivetur,  non  potest, 
quin  simul  faciat,  ut  multo,  quam  ahter,  peri- 
culosior  debilitas,  post  ahquanto,  superveniat. 


2.  Non 

2.  Non  autem  tali  (l.  i.)  metu  a  sanguinern 
mittendo  semper  absterrendi  sumus.  Ex 
adultis  enim,  in  quibus,  prae  impuberibus,  sem- 
per  magna  vis  morbi  est,  venam  arteriamve 
3emel,  et  haud  scio  an  iterum,  ferire  opus  erit. 
Quoties  tuto  fieri  potest,  prae  ceteris,  reseran- 
da  est  alterutrius  temporis  arteria,  aut  alterutra 
juguli  vena, 

3.  Tenerioribus  vero  annis,  quando  ex  gran- 
(diusculis  vasis  sanguinem  detrahere,  ob  cau- 
sam  modo  (l.  i.)  diclam,  periculosum  est,  sa- 
tius  erit,  ex  temporibus,  partibusve  quibusli- 
bet  capiti  vicinis,  hirudinibus  impositis,  aut 
admotis  cucurbitulis  cruentis  elicere.  San- 
guine  enim  sic  misso  vasa  cerebri  aUquate- 
nus  deplentur,  neque  tamen  hinc  debilitatur 
seger. 

LI.  Ahi  Cathartica,  quaha,  in- 

eunte  morbo,  adhibenda  curavimus,  nunc  ite- 
rum  in  auxihum  vocanda  sunt.  Major  au- 
tem  eojum  vis  nunc;  quam  antea,  devoranda 

est ; 


HYDROCEPHALIG  A.  25 

est  ;  propterca  quod  intestina,  prae  torpore, 
qui  iis  inest,  aegerrime  moventur.  At  absti- 
nendum  tamen  est  a  catharticis,  siquando 
xger  profluvio  alvi  sponte  laboret. 

LH.  Exulceratio. — Medicamenta  quoque,  ex 
iis  quae  exulcerant,  nucha  vel  abraso  capiti  su- 
perimposita,  multi^mi  contra  apopleKiam  hydro- 
cephalicam  valent,  imo  etiam  interdum  eam 
prorsus  discutiunt.  Exulceratorium,  capiti 
admotum,  debet  amplum  adeo  esse,  ut  to- 
tum  capillitium  eo  supercontegatur.  Quje- 
cunque  autem  pars  exulceratur,  aliquopiam  un- 
guento  stimulante  curanda  est,  ne,  renascente 
cuticula,  optato  maturius  arescat. 

LIIL  Refrigeratio — Utrum  prodesset,  necne, 
caput  refrigerare,  nondum  compertum  est  pe- 
riculo  ;  at  profuturum  tentatum  verisimilli- 
mum  videtur. 


LIV.  Calor. — Corpus  totum,  vel  ejus  par- 
tem,  in  tepidarium  immergere,  parum,  ad  apo- 

D  plexiam 

plexiam  hydrocephaUcam  curandam  pollere,  sa- 
tis  superque  experientiaconstat.  At  hoc  mor- 
bo  implicito  semel  insigniter  profuit  vapora- 
rium. 

LV.  Pofitura  capiiis. — Hic  loci,  haud  inutile 

erit  obiter  memorare,  quantum  proficiat,  cegro- 

ti  caput  suggestis  pulvinulis  quam  maxime 

sufFulcire.    Corpore  enim  sic  posito,  ideoque 

sanguine  in  caput  remissius  influente,  ahqua- 

tenus  obstari  potest,  ne  vasa  cerebri,  quorum 
* 

plenitudinem  nimiam  consult5  optamus  mi- 
nuere,  sanguine  nimiopere  impleantur. 

LVL  Signa  mitiganda. — i.Medicamenta(L. — 
LV.)  persecuti,  quibus,  adjuvante  simul  ab  inci- 
tantibus  abstinentia,  apoplexiam  hydrocephalicam 
initio  conamur  ad  sanitatem  perducere;  ani- 
madvertamus,  si  naa  graviora  signa,  imprimis 
vomitus  et  capitis  dolor,  quibus  vehementer 
cruciatur  aegrotus,  levari  possint. 


2.  Vomitus 

2.  Voniiius, — Ad  hunc  sedandura,  plurimum 
pollet  potassa  aqua  soluta  et  acidis  commixta, 
si  modo,  dum  etiamnum  efFervescit,  ab  aegro 
devoretur.  Hujusmodi  liaustui,  si  non  respon- 
derit  compluries  repetitus,  addendum  est  plus 
minus  tindura  opii,  pro  modo  periculi. 

3.  Dolor  capitis  et  insomnia. — Ad  dolorem  le- 
niendum  et  etiam  somnum  conciliandum,  o- 
pium  cum  concretum  tum  solutum  peculiari- 
ter  ferme  efficax  est.  Plerumque  quoque  idem 
facit  pedum  aqua  tepida  lavatio  ;  licet  non- 
nunquam  opinione  secius  procedat. 

CONSILIUM  TERTIUM. 

LVn.  Si,  medicamentis  (l. — lvi.)  parum 
valentibus,  m.orbus  usque  eo  protra6tus  fuerit, 
ut  sit,  quamobrem  aquam  in  ventriculos  vel  in 
superficiem  cerebrijam  efFusamesse  opinemur, 
oportet,  primo  quoque  tempore,  efficere,  si  qua 
possimus,  ut  hinc  in  sanguinem  absorbeatur. 

r>  2  LVHL 

LVIII.  Hoc  (lvii!)  consilio,  non  solum  ex- 
ulcerare  debemus,  sed  etiam  alvum  simui  et 
urinam  movere.  Quinetiam,  eundem  in  finem, 
fortasse  haud  inutile  erit,  capite  scintillulas 
ele^reas  subinde  elicere. 

LIX.  I.  Vi  autem  perficiendi,  ut  aqua,  in 
cava  efFusa,  hinc  in  sanguinem  resorbeatur, 
omnibus  aliis  praspollet  hydrargyrus.  ■Cum 
ita  sit,  quamprimum  adhibendus  est ;  et,  pro- 
fedo,  parca  haud  manu,  cum  prcesertim  hoc 
morbo  imphcati,  pras  torpore,  medicamentis 
etiam  efficacissimis  tsgerrime  commoveantur. 
Quo  igitur  ad  spem  respondeat,  non  solum  ip- 
se  ubertim  devorandus  est,  sed  etiam  unguen- 
tum  ex  eo  identidem  infricandum  externo  cor- 
pori. 

2.  Confitendum  autem  est,  vanam  plerum- 
que  esse  expectationem,  quam  commovent  hy- 
drargyrus  etiam  sic  (lix.  i.)  adhibitus,  et  oin- 
nia  quidem  aha  medicamenta,  quce  hadenus 

medici 

medici  experti  sunt.  Etenim  non  bene  intel- 
ledi  raro  iilla  est  curatio  morbi. 


LX.  Virium  redintegratio. — Siquando,  medi- 
camcntis,tempestive  adhibitis,  morbus  ad  sani- 
tatem  perdudlus  fuerit,  opus  erit  fra6las  con- 
valescentis  vires  qviamprimum  reficere.  Hoc 
consilio,  oportet  convalescentem  sese  quotidie 
leniter  exercitare  ;  cibo  valente,  et  vino  dilu- 
tiore  vivere ;  et  vel  diaeta  vel  medicamentis, 
ex  iis  quae  alvum  leniter  emolliunt,  providere, 
ut,  quotquot  eunt  dies,  semel  saltem  desideat. 
Sic  curando  seipsum  diligenter,  brevi  vires,  ex 
toto,  redintegrabit. 


PROPHYLAXLS. 


LXL  Tripartitam  (xlvi.)  curationem  per- 
secuti,  rcm  nostram  ad  fmem  prius  perducere 
non  possumus,  quam,  qua  ratione  arceatur 
morbus,  ad  quem  curandum  medicina  parum 
plerumque  valet,  ostendere  conati  simus.  Im- 

primis 

primisenim  medicorum  est  arceremorbos,  quos, 
si  invaserint,  curare  nequeunt. 


LXII.  Confitendum  vero  est,  hunc  morbum 
interdum  adeo  subito  et  inopinanter  invadere, 
et  initio  adeo  ambiguum  esse,  ut,  prag  igno- 
rantia  nostra,  eum  arcendi  occasio  non  ofFera- 
tur.  Quod  si  unus  exliberis  familiae  in  eum  in- 
ciderit,  et  periverit,  pra^cavendum  est  idoneo 
regimine,  ne  itidem  incidant  et  pereant  fra- 
tres  et  sorores. 

LXIII.  Quale  vero  regimen  idoneum  sit, 
incertum  id  est,  et  profed:6  erit,  donec,  quo 
consistat  proclivitas  in  morbum,  et  quibus 
causis  hic  concitetur,  meliiis  exploratum  habea- 
mus.  Pra;  ignoratione  igitur,  in  qua  etiammum 
versamur,  et  naturie  et  causarum  morbi ;  tan- 
tum  nobis  in  potestate  est,  id  regimen  pras- 
scribere,  quod  plurimum  profuisse  periculo 
compertum  est.  Quid  hoc  sit,  paucis  dicendum 
est. 


LXIV. 

LXIV.  Apoplexiam  hydrocephalicam  arcendi 
causa,  multum  proiiciet,  leni  at  quotidiana 
excrcitatione  uti,  simulque  temperantia  in 
viclu  ;  et  alvum,  sicubi  tarda  et  pigra  sit,  ca- 
tharticis  lenioribus  movere.  In  hujusmodi  et- 
enim  usu  dihgenter  perseverando,  providebi- 
tur,  ne  sanguine  nimiopere  irnpleantur  vasa 
capitis,  in  quorum  utique  plenitudine  procli- 
vitas  in  hunc  morbum,  ex  toto,  vel  saltem 
magna  ex  parte,  consistere  videtur. 

LXV.  Verum  si,  etiam  dum  in  tali  (lxiv.) 
vivendi  ratione  perseveratur,  caput  evidente 
nuUa  causa  doleat,  vel  aliud  quid  imminere 
apopleKiam  hydrccephaUcam  significet,  tunc  ad 
efFicaciora,  quibus  arceatur,  tempore  decur- 
rendum  est.  Ilunc  in  fmem,  oportet  primum 
nucham  exulcerare ;  et  deinde,  prcpe  caput, 
facere  fonticulum,  atque  obstare,  ne  antc  du- 
catur  cicatrix,  quam  pra^terfluxerint  anni,  qui- 
bus  labentibus,  caducum  genus  hominum  in 
hunc  morbum  proclive  existit. 

LXVI. 

LXVI.  Si  qiiando  saiiguis  ex  naribus  eorum, 
quibus  proclivitas  in  apoplexiam  hydrocephaliqatn 
putatur  inesse,  profluat,  bonum  est ;  quippe 
cum  nihil  fere  periculi  afterat,  et,  id  quod  sane 
optandum  est,  ex  vasis  cerebri  aliquatenus  de- 
rivet  sanguinem.  Tali  profluvio  natura,  con- 
sultrix  et  provida  nostri  utilitatum,  scepe  arcet 
morbum,  gravem.  utique  et  periculosum ;  quem, 
si  modo  invaserit,  plerumque  ne  quidem  ipsa, 
nedum  ministrix  ejus  medicina,  potest  cu- 
rare. 


F  I  N  I  S. 

